1. 3. 96 De Europæiske Fællesskabers Tidende Nr. L 51/31 KOMMISSIONENS FORORDNING (EF) Nr. 376/96 af 29. februar 1996 om ændring af forordning (EF) nr. 897/94 om gennemførelsesbestemmelser til Rådets forordning (EØF) nr. 2847/93 for så vidt angår pilotprojekter vedrørende løbende bestemmelse af EF-fiskerfartøjers position KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 2847/93 af 12. oktober 1993 om indførelse af en kontrolordning under den fælles fiskeripolitik ("), senest ændret ved forordning (EF) nr. 2870/95 (?), særlig artikel 3, stk. 4, og ud fra følgende betragtninger: I medfør af Rådets beslutning 95/528/EF af 5. december 1995 om ændring af forordning (EØF) nr. 2847/93 og beslutning 89/631/EØF for så vidt angår fristen for iværk- sættelse af visse pilotprojekter vedrørende løbende bestemmelse af Fællesskabets fiskerfartøjers position og Fællesskabets finansielle deltagelse i udgifterne til gennemførelse heraf (?) er datoen for afslutningen af de af medlemsstaterne gennemførte pilotprojekter og for Rådets endelige beslutning vedrørende anvendelsen af systemet med løbende bestemmelse af EF-fiskerfartøjers position, jf. forordning (EØF) nr. 2847/93, blevet udskudt seks måneder; de tilsvarende datoer i Kommissionens forordning (EF) nr. 897/94 (') bør derfor også udskydes med seks måneder; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Fiskeri og Akvakultur — UDSTEDT FØLGENDE FORORDNING: Artikel 1 I forordning (EF) nr. 897/94 foretages følgende ændringer: 1) I artikel 2, stk. 3, ændres »den 30. juni 1995« til »den 31. december 1995«, 2) I artikel 7, nr. 1, ændres »den 31. december 1995« til »den 30. juni 1996«. 3) I artikel 11 ændres »den 31. august 1995« til »den 29. februar 1996«. Artikel 2 Denne forordning træder i kraft på syvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 29. februar 1996. () EFT nr. L 261 af 20. 10. 1993, s. 1. () EFT nr. L 301 af 14. 12. 1995, s. 1. () EFT nr. L 301 af 14. 12. 1995, s. 35. (?) EFT nr. L 104 af 23. 4. 1994, s. 18. På Kommissionens vegne Emma BONINO Medlem af Kommissionen